

**РЕПУБЛИКА БЪЛГАРИЯ**

**Държавна агенция за бежанците**

**при Министерския съвет**



|  |  |  |
| --- | --- | --- |
|  | **ЗАПОВЕД** |  |

№ РД-05-106/17.02.2025 г.

На основание чл. 81а от Закона за държавния служител /ЗДСл/, във връзка с чл. 66, ал. 1 и ал. 2 от Наредбата за провеждане на конкурсите и подбора при мобилност на държавни служители /НПКПМДСл/,

**О П Р Е Д Е Л Я М:**

1. Длъжността **„Длъжностно лице по защита на личните данни“ в Държавна агенция за бежанците при Министерския съвет /ДАБ при МС/** да бъде заета чрез преминаване на държавна служба от друга администрация по чл. 81а от Закона за държавния служител
2. Минимални и специфични изисквания за заемане на длъжността, предвидени в нормативни актове:
* Образование: **висше;**
* Образователно-квалификационна степен: **бакалавър;**
* Професионална област: съгласно ПМС №125/2002 г. за утвърждаване на класификатор на областите на висше образование и професионалните направления;
* Минимален професионален опит: **минимум 3 години в дейности, свързани с изпълняваната длъжност;**
* Длъжностно ниво от Класификатора на длъжностите в администрацията 6;
* Наименование на длъжностното ниво от КДА: Експертно ниво 2;
1. **Допълнителни изисквания:**
* Кандидатите трябва да отговарят на чл. 7 от Закона за държавния служител;
* Кандидатите да заемат длъжност по служебно правоотношение в администрация, различна от Държавна агенция за бежанците при Министерския съвет, както и да са с изтекъл едногодишен срок на изпитване по реда на чл. 12 от ЗДСл;
* При заемане на длъжност по чл. 15 от ЗДСл, кандидатите да са с изтекъл срок на изпитване и да имат годишна оценка от последно оценяване от администрацията, в която са назначени, според която изпълнението напълно отговаря на изискванията или ги надвишава;
* Способност да планира, организира и контролира работата си;
* Да умее да взема самостоятелни решения, да работи в екип, съвместно с колегите си, като проявява отзивчивост и толерантност;
* Компютърни умения;

**4. Документи, които се изискват:**

* Заявление до органа по назначаване за участие в подбора (свободен текст, с посочване на номер на телефон, електронна поща, адрес за кореспонденция). В заявлението изрично се упоменава дали кандидатстващият е назначен по заместване по чл. 15 от ЗДСл;
* Професионална автобиография;
* Копия от документ/ти за придобита образователно-квалификационна степен – ако дипломата на кандидата за придобито в Република България образование е след 01.01.2012 г. и е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;
* Копие от документи, удостоверяващи действащо служебно правоотношение, придобит ранг на държавен служител и професионален опит, изтекъл едногодишен срок на изпитване, заемане на длъжност на пълно работно време;
* Копие на формуляр за годишна оценка от последното оценяване в същата администрация, само в случаите когато кандидатът е назначен по заместване на основание чл. 15, ал. 3 от Закона за държавния служител;
* Копие от официални документи, удостоверяващи продължителността на професионалния опит (професионалния опит се удостоверява с копия на трудова книжка и/или служебна книжка, и/или осигурителна книжка и/или официален документ на български език, доказващ извършване на дейност в чужбина);
* Копия от документ/ти и сертификат/и за допълнителна квалификация.
1. **Основни задължения за длъжността „Длъжностно лице по защита на личните данни“ в ДАБ при МС:**

В качеството си на администратор на лични данни информира и предоставя експертни становища и консултации на Председателя на ДАБ при МС, както и на служителите на агенцията, администриращи и обработващи лични данни. Осъществява контрол по спазването на разпоредбите: на Регламент (ЕС) 2016/679, други нормативи за защита на личните данни на ниво ЕС и национално законодателство.

**6. Минимален размер на основната заплата, определена за длъжността „главен експерт“ в дирекция „Международна дейност“ -** от 933,00 лв. – 3000,00 лв. Основният размер на заплатата за длъжността се определя в зависимост от професионалния опит на одобреният за назначаване кандидат, съгласно нормативните актове, определящи формирането на възнаграждението.

**7. Краен срок за подаване на документи:** Документите се подават лично до 10 дни след деня на публикуване на обявата в звеното по човешки ресурси на адрес: гр. София, бул. „Княгиня Мария Луиза” № 114Б, от 9:00 ч. до 12:00 ч. или по електронен път на адрес: sar@saref.government.bg Телефон за контакт: 02/80 80 944.

Заявления след изтичане на срока, не се приемат.

**8. Подбор на кандидатите:**

Етапите на провеждане на подбора по мобилност са: преценка на представените документи и събеседване. При наличие на повече от един кандидат, който отговаря на изискванията за заемане на длъжността, подборът се извършва от комисия.

Контрола по изпълнение на заповедта ще осъществявам лично.

За резултатите от подбора по документи кандидатите ще бъдат уведомени по електронна поща.

След приключване на процедурата комисията да изготви доклад до Председателя на ДАБ при МС с резултатите от извършения подбор.

Настоящата заповед да се сведе до знанието на директора на дирекция АПОЧР за изпълнение.

**МАРИАНА ТОШЕВА /п/**

*Председател на Държавната агенция за бежанците*

*при Министерския съвет*



1233 София, бул. „Княгиня Мария Луиза“ №114Б

Тел: 02/ 80 80 923 тел: 02/ 80 80 924 тел: 02/ 80 80 925; факс: 02/ 9559476

e-mail: sar@saref.government.bg